Minipivovar TATRAS

TATRAS je minipivovar umiestnený v rekonštruovanom a dostavanom nemeckom meštianskom dome postavenom v roku 1731 Jacobom Emericim. Dom mal právo varenia piva a pálenia alkoholu.

 Minipivovar 
 Technológia: Dvojnádobová varná súprava o kapacite várky 1200 l, štyri fermentačné CKT tanky o objeme 2400 l, osem ležiackych tankov o objeme 2400 l, jeden pretlačný tank o objeme 2400 l. Výrobca PSS a.s. Svidník
 Varené pivá: spodne a vrchne varené pivá Tatras. Pivá sú nefiltrované a nepasterizované. V roku 2017 víťaz Zlatej pivnej korunky – najlepšie pšeničné pivo na Slovensku Tatras Weizen 11°.

 Produkty 
náhľad|TATRAS IPL 15°
TATRAS Weizen 11° - Vrchne kvasené pšeničné pivo s minimálnou horkosťou. Svetlo žltá farba. Mútne a jemne kyslé, banánové, klinčekové, jemne vanilkové, veľmi osviežujúce. Má príjemnú arómu. Varí sa infúznym spôsobom. Nevyžaduje dlhé ležanie.
TATRAS EPA 15°Vrchne kvasený anglický polotmavý až hnedý ALE. Vôňa sladu a karamelu. Chuť je komplexná a pomerne výrazná, môžeme v nej nájsť aj ovocné tóny. Dominantný je karamel, dotváraný jemnými tónmi ovocia na plnom sladovom základe. Horkosť je nižšia. Varí sa infúznym spôsobom.
TATRAS Pils 11°Spodne kvasené svetlé výčapné pivo svetlozlatej farby. Vyvážene horké. Sladkastá zamatovo hebká sladovosť. Jemná kvetinová aróma. Varí sa jednormutovým spôsobom. Leží minimálne 21 dní.
TATRAS Pánko 12°Spodne kvasený ležiak plzenského typu. Klasické české pivo so svetlozlatou farbou, vyváženou chmeľovo sladovou chuťou a jemnou horkosťou. Varí sa jednormutovým spôsobom. Chmelený prevažne českými chmeľmi. Leží minimálne 35 dní.
TATRAS Tmavák 13°Spodne kvasený, hustý tmavý ležiak plzenského typu, klasické české tmavé silné pivo. Rubínová farba s kávovými tónmi a vyrovnaným balancom horkej a sladkej chute. Jemne ovocnokaramelová dochuť. Varí sa dvojrmutovým spôsobom. Leží minimálne 60 dní.
TATRAS IPL 15°Spodne kvasený špeciálny svetlý ležiak. Je oveľa viac chmelený ako tradičné ležiaky. Výraznejšia horkosť spojená s citrusovo-ovocnou vôňou až tropického ovocia. Varený šiestimi, prevažne americkými chmeľmi, ktoré boli použité aj do studeného chmelenia, čo znamená, že chmeľ sa tradične pridáva pri varení mladiny, a v tomto prípade aj navyše do mladého piva za studena, priamo do ležiackého tanku. Varí sa infúznym spôsobom. Leží minimálne 50 dní.
TATRAS Weizenbock 17°Vrchne kvasený pšeničný špeciál. Silné, veľmi plné pivo. Polotmavé s tónmi karamelu, jemnou chuťou banánov, klinčekov, vanilky a hrejivým, mierne alkoholovým záverom. Horkosť je veľmi nízka. Varí sa infúznym spôsobom. Leží minimálne 30 dní.
TATRAS IPA 14°Vrchne kvasený ALE. Svetlé pivo s veľmi vysokou horkosťou. Cítiť citrusové plody a aj exotické ovocie hlavne mandarinku, citróny a mango. Pivo je plné citrusových chutí s veľmi vysokou horkosťou a suchou, jemne kyslastou koncovkou. Chmelené za studena, čo znamená, že chmeľ sa tradične pridáva pri varení mladiny, a v tomto prípade aj navyše do mladého piva za studena, priamo do ležiackého tanku.
TATRAS APA 12°Vrchne kvasený ALE. Horký a citrusový. Varený šiestimi americkými chmeľmi, ktoré boli použité aj do studeného chmelenia, čo znamená, že chmeľ sa tradične pridáva pri varení mladiny a v tomto prípade aj navyše do mladého piva za studena, priamo do ležiackého tanku. Varí sa infúznym spôsobom. Leží minimálne 30 dní.
TATRAS Horkáč 10°Spodne kvasený svetlý výčapný ležiak. Jemná ovocná chuť a vôňa, pripomínajúca biele víno alebo egreš. Varí sa infúznym spôsobom. Leží minimálne 28 dní. Vyššia horkosť, stredné telo, veľmi piteľné.
TATRAS Stout 18°Vrchne kvasený tmavý špeciál. Pridané ovsené vločky pre krémovú mliečnu plnosť. Intenzívna chuť a vôňa po káve a tmavej čokoláde. Výrazne sladové telo s nižšou horkosťou a dochuťou kakaových bôbov a kávy. Nižšie nasýtenie, veľmi decentná kyslá stopa. Vyššia energetická hodnota piva. Varí sa infúznym spôsobom. Leží minimálne 50 dní.

 Pivné kúpele 
Sauna, ľadová kaďa, pivné vane, posteľ s ovsenou slamou. Hostia si čapujú pivo priamo vo vani. Masáž.

 Reštaurácia 
náhľad|Súdok TATRAS
Otvorená 8. septembra 2016, kapacita 171 hostí.

Samostatné salóniky - Každá miestnosť sa vyznačuje osobitou témou a zaujímavým dizajnom.
 Barová pasáž
 Pivo-nica
 Pivo-banka
 Likérka
 Komôrka
 Galérka
 Záhradka
 Hudobka

 Penzión 
Disponuje štyrmi izbami v nadštandardnom zariadení.
 Predajnička 
Ponúka široký výber vlastných produktov Minipivovaru, pivnú kozmetiku a suveníry.

 Zaujímavosti 
Pred vstupom do Tatrasu sa na ulici nachádza obrovský sud s pohárom a levitujúcim pivným kohútom, ktorý je nielen lákadlom pre fotografie turistov a reklamou pre minipivovar, ale je zároveň aj barovým pultom pre vonkajšiu terasu.

 Externé odkazy 
 Oficiálna stránka pivovaru
 http://opive.sk/popradska-premiera-ako-lusk-tatras-ipl/
 http://opive.sk/pivovar-tatras-podnik-ktory-sa-oplati-navstivit/
 https://spis.korzar.sme.sk/c/20559013/minipivovar-tatras-poprad-prekvapi-originalnymi-pivami.html

Kategória:Pivovary na Slovensku
Kategória:Poprad